# สาวิกา ไชยเดช
สาวิกา ไชยเดช (เกิด 19 มิถุนายน พ.ศ. 2529) ชื่อเล่น พิ้งกี้ เป็นนักแสดงและนักร้องหญิงชาวไทย ที่มีผลงานทั้งทางละคร เพลง และภาพยนตร์ทั้งไทยและอินเดีย

 ประวัติ 
 ชีวิตตอนต้นและการศึกษา 
สาวิกา ไชยเดช มีชื่อเล่นว่า พิ้งกี้ เกิดเมื่อวันที่ 19 มิถุนายน พ.ศ. 2529 ที่โรงพยาบาลเพชรเวช กรุงเทพมหานคร ในครอบครัวที่นับถือศาสนาอิสลาม เป็นบุตรคนเล็กจากทั้งหมดสามคนของสมาน กับสรินยา ไชยเดช มีพี่ชายอีกสองคนสาวิกา ไชยเดช  ch7.com สาวิกามีเชื้อสายไทย, อังกฤษ, จีน, มอญ และปากีสถาน เธอกล่าวว่าสมาน บิดาของเธอเป็นมุสลิมที่มีเชื้อสายจีน

เข้ารับการศึกษาระดับอนุบาลที่โรงเรียนพระหฤทัยพัฒนเวศม์ ระดับประถมศึกษาและมัธยมศึกษาจากโรงเรียนเพ็ญสมิทธ์ และระดับอุดมศึกษาจากคณะศิลปศาสตร์ เอกภาษาอังกฤษ มหาวิทยาลัยรังสิตสาวิกา ไชยเดช  nangdee.com ระดับปริญญาโทจากมหาวิทยาลัยเฉลิมกาญจนา

เธอมีศักดิ์เป็นลูกพี่ลูกน้องทางฝ่ายมารดากับอมลรดา ไชยเดช (ชื่อเดิม อนุธิดา อิ่มทรัพย์) ซึ่งเป็นนักแสดงเช่นกัน และมีหลานสาวคนหนึ่งชื่อสุพิชยา ไชยเดช ซึ่งเป็นบุตรของพี่ชาย เคยร่วมเดินแบบกับสาวิกา

เธอนับถือศาสนาอิสลาม และเคยถูกวิจารณ์จากศาสนิกศาสนาเดียวกันในการทำงานบันเทิง

 วงการบันเทิง 
เข้าวงการบันเทิงตั้งแต่อายุเจ็ดขวบ ได้รับการชักชวนโดยบังเอิญจากแมวมอง ขณะเดินเล่นกับครอบครัวที่ห้างสรรพสินค้าแห่งหนึ่งย่านรามคำแหง โดยเริ่มจากการถ่ายโฆษณา มีผลงานแรกคือ โซนีไตรนิตรอน และมีผลงานอีกหลายโฆษณา เริ่มงานละครทางช่อง 3 เรื่อง "ไฟในดวงตา" รับบทเป็นลูกของจันทร์จิรา จูแจ้ง หลังจากนั้นมาเล่นละครกับทางช่อง 7 เรื่องแรกคือ "วันนี้ที่รอคอย" ส่วนละครที่ทำให้เธอเป็นที่รู้จักคือ “ดาวพระศุกร์” รับบทเป็นดาวพระศุกร์ตอนเด็ก

ต่อมามีผลงานเพลงในปี พ.ศ. 2543 สังกัด จีเอ็มเอ็ม แกรมมี่ ออกอัลบั้มเพลงแนวป็อป วง "บั๊ก บันจี้" (Bug Bunji) กับเพื่อนอีก 3 คน คือวนัสนันท์ ธรรมบูรณะวงษ์, ธัชชา พุ่มอ่อน และเจนนิเฟอร์ ชวโนวานิช

พ.ศ. 2544 สาวิกากลับมาเล่นละครเรื่อง "ปิ่นไพร" จากนั้นมีผลงานเรื่อง "กษัตริยา" รับบทมณีอินทร์ มเหสีของพระเอกาทศรถ และยังมีละคร "น้องเหมียวเขี้ยวเพชร"

หลังจากเกิดปัญหาพิพาทเรื่องความสัมพันธ์กับสัญชัย เองตระกูลช่วงปี พ.ศ. 2553 เธอมีผลงานในวงการภาพยนตร์กอลลีวูดระยะหนึ่งคือเรื่อง Markandeyan จนในปี พ.ศ. 2555 เธอได้กลับมาแสดงละครไทยอีกครั้งรับบทนางเอกในละครเรื่อง ทองประกายแสด และพลิกบทบาท เป็นนางร้ายครั้งแรก ในละครเรื่อง มารยาริษยา

ในวันที่ 21 กุมภาพันธ์ พ.ศ. 2556 เธอได้เดินทางไปร่วมงานกับภาพยนตร์ตอลลีวูดของอินเดียเรื่อง Emo Gurram EgaravachuThai actress Pinky Savika in Sumanth’s film Emo Gurran Egaravachu

 ชีวิตส่วนตัว 
ในปี พ.ศ. 2553 เธอได้ตกเป็นข่าวดังในกรณีมีความสัมพันธ์กับร้อยโทสัญชัย เองตระกูล สามีของธัญญาเรศ เองตระกูลซึ่งเป็นนักแสดงเช่นกัน ทำให้เกิดข้อพิพาทระหว่างเธอกับธัญญาเรศ จากเหตุการณ์นั้นทำให้สาวิกาหายหน้าไปจากวงการบันเทิง และถูกสื่อมวลชนตั้งฉายาให้ว่า "อีพิ้งคนเริงเมือง" และ "ส่าหรีลี้รัก" กระทั่งเดือนพฤษภาคม พ.ศ. 2561 สาวิกาและธัญญาเรศได้กลับมาร่วมงานกันอีกครั้งในงาน "เที่ยวให้สุด ปักหมุดแดนใต้" ซึ่งจัดโดยการท่องเที่ยวแห่งประเทศไทย ทั้งสองกล่าวว่าได้อโหสิกรรมต่อกันและไม่มีเรื่องหมางใจกันอีก

สาวิกาสมรสกับอิทธิ ชวลิตธำรง นักธุรกิจอสังหาริมทรัพย์ย่านพัทยา เมื่อวันที่ 12 กันยายน พ.ศ. 2557 ตามธรรมเนียมศาสนาอิสลาม แต่สามีมิได้เปลี่ยนศาสนา ภายหลังทั้งสองหย่ากันช่วงต้นเดือนตุลาคม พ.ศ. 2560 โดยที่ไม่มีบุตรด้วยกัน

 คดีความ 
เมื่อวันที่ 18 สิงหาคม พ.ศ. 2565 เธอถูกตั้งข้อหาร่วมกันฉ้อโกงจากกรณีร่วมกันหลอกลวงโดยการโฆษณาชักชวนต่อประชาชนทั่วไปให้เข้าร่วมลงทุนในฟอแร็กซ์-3ดี มีผู้เสียหายจำนวน 9,824 คน และมูลค่าความเสียหายรวม 2.4 พันล้านบาท และศาลอาญาไม่ให้ประกันตัว จึงถูกส่งเข้าทัณฑสถานหญิงกลาง

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2536  วันนี้ที่รอคอย บราลี / ม่านฟ้า (วัยเด็ก)  ช่อง 7 เกิดแต่ตม มิ่งโกมุท (วัยเด็ก) บัวแก้ว บัวทอง บัวแก้ว / บัวทอง ไฟในดวงตา พัดชา  ช่อง 3 2537  คลื่นชีวิต จีราวัจน์ (วัยเด็ก) ดาวพระศุกร์ ดาวพระศุกร์  ช่อง 7 ปลายฝนต้นหนาว นกยูง ปลาบู่ทอง เอื้อย / อ้าย (วัยเด็ก) กระสือ พิม 2538  มโหสถชาดก อินทิรา 2539  มณีนพเก้า เทพีโชคชะตา พันหนึ่งราตรี ดวงจันทร์ 2540  นิรมิต เจ้าแสงหล้า (วัยเด็ก) แก้วจอมแก่น แก้ว 2544  เงาปริศนา เมี๊ยว ดาวหลงฟ้า ภูผาสีเงิน พนักงานรับโทรศัพท์ (รับเชิญ) ปิ่นไพร ศรีทัย 2545  หัวใจไกลปืนเที่ยง น้อย 2546  แดนซ์ไม่เซ่อ...เลยเจอรัก น้ำผึ้ง กษัตริยา มณีอินทร์  ช่อง 5 2547  มหาราชกู้แผ่นดิน ชุมทางรัก นิธิวดี  ช่อง 7 คู่แกร่ง แข่งกันเก่ง สารภี 2548  ยัยตัวร้ายกับนายป่วน อาทิตยา (ต้นหลิว) อังกอร์ 2 นิชา / องค์หญิงอายา 2549  คดีเด็ด...เหตุแห่งรัก สนิสา แก่นกะลา ดอกคูณ สาวน้อยร้อยล้าน น้อย ต้อยติ่ง ธิดาซาตาน ธารใส (ธาตุน้ำ) 2550  สุภาพบุรุษชาวดิน ภัควดี วรกิจไพศาล (ตุ๊ก) น้องเหมียวเขี้ยวเพชร เหมียว 2551  ตลาดน้ำดำเนินฯ...รัก ภาค 2 คัทลียา (ดอกเข็ม) เธอคือชีวิต อรอินทร์ (ตัวเล็ก) สุภาพบุรุษซาตาน ละติน วรเวช (ลิลลี่) / หนูตุ่น เจ้าหญิงลำซิ่ง เจ้าหญิงขวัญวาริน / วาริน 2552  วังน้ำค้าง รัตติกาล วงเวียนหัวใจ บุปผชาติ พิมุขโยธกานต์ (โบว์) 2553  รักซ่อนรส ฟ้าใส 2555  มารยาริษยา ดีนี่  ช่อง 5 ทองประกายแสด ทองดี / ทองประกาย  ช่อง 8 ราชินีลูกทุ่ง กุ้งนาง 2556  กากับหงส์ มนฤดี (มดดำ) 2557  คุ้มนางครวญ เจ้านางยอดหล้า / เจ้าแสงหล้า  ช่อง 5 2558  แหวนทองเหลือง ดวงใจ / หทัยทิพย์  ช่อง 8 2559  นางโชว์ มะลิวัลย์ / เมนี่  พีพีทีวี 2561  เมืองมายา Live ตอน มายารัก On Lie ชิงชิง  ช่องวัน 31 2562  ภูตพิศวาส แสร์ ศรีอโยธยา ภาค ๒ สมเด็จพระอมรินทราบรมราชินี / คุณนาค  ทรูโฟร์ยู 2563  ขุมทรัพย์ลำโขง องค์หญิงพินทรา / เพทาย  ช่อง 8 2564  เรือนร่มงิ้ว มาลัย / นิรา ลวงฆ่าล่ารัก เพียงจันทร์ / พันดาว (ฝาแฝด)  พีพีทีวี ให้รักพิพากษา Dare to Love ทนายคามีเลีย (คามี่)  ช่อง 3 2565  ลายกินรี เจ้าจอมกินรี ดงดอกไม้ เกลียวเกศ  ช่องวัน 31 2567  โนราโหงโรง บุหงา  Mono max

 ซีรีส์ 
 ปี พ.ศ. เรื่อง  บทบาท  ออกอากาศ 2561 ศึกสองแสบ น้ำรินช่องวัน 31 2562 SLEEPLESS SOCIETY ตอน เรื่องบนเตียง นารา 2563 Club Friday The Series 12 ตอน รักซับซ้อน มะปราง (ปราง) จีเอ็มเอ็ม 252565เมนูลับฉบับแก้มยุ้ย La Cuisine the seriesแอดมินเพจ (รับเชิญ)ช่อง 9 / WeTV

 ภาพยนตร์ 

 ในประเทศ 
 2537 เสียดาย รับบท ดาว
 2538 ฉากสุดท้ายของทัดทรวง รับบท น้อยหน่า
 2548 หลวงพี่เท่ง รับบท พะเนียง
 2548 เด็กเดน รับบท พิงค์
 2550 ชุมทางรถไฟผี รับบท ราตรี
 2555 จัน ดารา ปฐมบท รับบท ดารา พิจิตรวานิช / ไฮซินธ์
 2556 จัน ดารา ปัจฉิมบท รับบท ดารา พิจิตรวานิช / ไฮซินธ์
 2557 The Rooms ห้อง...หลอน รับบท เปิ้ล
 2557 ทาสรักอสูร รับบท อู้อี้
 2561 หอแต๋วแตก แหกต่อ ไม่รอแล้วนะ รับบท นานา
 2562 สงกรานต์ แสบสะท้านโลกันต์ รับบท เมษา
 2563 The Maid สาวลับใช้ รับบท คุณหญิงอุมา Netflix
 2566 กุมาร (Kumarn) รับบท แพม

 ต่างประเทศ 
 2554 Markandeyan  (ภาพยนตร์ทมิฬ) 
 2557 Emo Gurram Egaravachu  (ภาพยนตร์ตอลลีวูด) 

 มิวสิกวิดีโอ 
 ศิลปิน : ไมเคิ่ล หว่อง เพลง "ฉันมาไกล"
 ศิลปิน : หม่ำ จ๊กมก เพลง "แช่งนิ่ม ๆ"
 ศิลปิน : มิสเตอร์ดี เพลง "ปั่นป่วน"
 ศิลปิน : นนน กรภัทร์ เพลง "จักรวาลที่ฉันต้องการมีแค่เธอ (My Universe Is You)"
 ศิลปิน : จิ๋ว สกุณชัย เพลง "สไบสองชาย"

 วรรณกรรม 
 พ้อคเก็ตบุ้ค "สาวไส้สาวิกา"

 เพลง 
 อัลบั้ม 
 อัลบั้มในนาม บั๊ก บันจี้ สังกัด จีเอ็มเอ็ม แกรมมี่ ประกอบสมาชิกได้แก่ 
สาวิกา ไชยเดช (พิ้งกี้), วนัสนันท์ ธรรมบูรณะวงษ์ (แก็ก), ธัชชา พุ่มอ่อน (จ๋า), เจนนิเฟอร์ ชวโนวานิช (เจน)
ปีชื่ออัลบั้มรายชื่อเพลง2543Forest Girl
วางจำหน่าย: 12 มกราคม พ.ศ. 2543
สังกัด: แกรมมี่
รูปแบบ: ซีดี , เทป"o-ya-o"
"รู้ป่ะ"
"ขอบคุณดาว"
"ไปวัดจีน"
"ไม่อยากยืนข้างเธอ"
"อ้ะ..แหม"
"อยากมีแค่เธอ"
"Bad Boy"
"ตื่นสาย"
"เทพนิยาย"
"ผีเสื้อ"
"รู้ป่ะ (MINUS 1)"

 ซิงเกิล 
 รับเชิญขับร้องซิงเกิล เพลง "Is this Love" ของวง Unraw Cut

 เพลงประกอบละคร 
 เพลง "สุดหล่อ" ประกอบละครเรื่อง หัวใจไกลปืนเที่ยง (พ.ศ. 2545)
 เพลง "สาวไส้ใส่กัน" (คู่กับ: รุ่ง สุริยา) ประกอบละครเรื่อง หัวใจไกลปืนเที่ยง (พ.ศ. 2545)
 เพลง "เธอจะต้องชนะ" (คู่กับ: เอมี่ กลิ่นประทุม) ประกอบละครเรื่อง แดนซ์ไม่เซ่อ เลยเจอรัก (พ.ศ. 2546)
 เพลง "บอกสักนิด" ประกอบละครเรื่อง คู่แกร่ง แข่งกันเก่ง (พ.ศ. 2547)
 เพลง "ปั่นป่วน" ประกอบละครเรื่อง ยัยตัวร้ายกับนายป่วน (พ.ศ. 2548)
 เพลง "จั๊กกะจี้" ประกอบละครเรื่อง สาวน้อยร้อยล้าน (พ.ศ. 2549)
 เพลง "ดาวน้อยในใจเธอ" ประกอบละครเรื่อง สาวน้อยร้อยล้าน (พ.ศ. 2549)
 เพลง "ขนแขนแสตนอัพ" ประกอบละครเรื่อง สาวน้อยร้อยล้าน (พ.ศ. 2549)
 เพลง "หยุดเสียที" ประกอบละครเรื่อง ธิดาซาตาน (พ.ศ. 2550)
 เพลง "มายังไง ไปอย่างงั้น" ประกอบละครเรื่อง ตลาดน้ำดำเนินรัก 2 (พ.ศ. 2551)
 เพลง "ไหน ไหน ไหน" ประกอบละครเรื่อง ตลาดน้ำดำเนินรัก 2 (พ.ศ. 2551)
 เพลง "เธอคือชีวิต" ประกอบละครเรื่อง เธอคือชีวิต (พ.ศ. 2551)
 เพลง "เจ้าหญิงลำซิ่ง" ประกอบละครเรื่อง เจ้าหญิงลำซิ่ง (พ.ศ. 2551)
 เพลง "ดวงใจในสายน้ำ" ประกอบละครเรื่อง เจ้าหญิงลำซิ่ง (พ.ศ. 2551)
 เพลง "ไม่รู้ตัวว่ารักเธอ" ประกอบละครเรื่อง วงเวียนหัวใจ (พ.ศ. 2552)
 เพลง "รักซ่อนรส" ประกอบละครเรื่อง รักซ่อนรส (พ.ศ. 2553)
 เพลง "ไม่แกล้งเจ้าชู้ แล้วจะรู้ไหมว่าหวง" ประกอบละครเรื่อง ราชินีลูกทุ่ง (พ.ศ. 2555)
 เพลง "จับความคิดถึง ตรึงไว้บนฟ้า" ประกอบละครเรื่อง ราชินีลูกทุ่ง (พ.ศ. 2555)
 เพลง "แย่ง" ประกอบละครเรื่อง นาคิน ช่อง 3 (พ.ศ. 2561)

 เพลงประกอบภาพยนตร์ 

 เพลง "ตายตาหลับ (Tai Ta Lhab)" ft.ธีรภัทร์ สัจจกุล ประกอบภาพยนตร์เรื่อง The Maid สาวลับใช้ (พ.ศ. 2563) ฉายช่องทาง Netflix

ประกวดร้องเพลง
 รายการ The Mask Singer หน้ากากนักร้อง ซีซั่นที่ 3 ในนามของ หน้ากากมาคอว์ แข่งใน Group A แพ้ให้กับ หน้ากากแมลง
 รายการ THE SHOW ศึกชิงเวที ทางช่อง เวิร์คพอยท์ 23

 พิธีกร 
รายการ หม้ายตัวแม่ ร่วมกับ  ตุ๊ก ญาณี จงวิสุทธิ์ และ ท็อป ดารณีนุช ปสุตนาวิน ออกกากาศทาง ช่อง 9

 รางวัลที่ได้รับ 

 รางวัล นาคเณศ 2565 สาขา นักแสดงนำหญิงยอดเยี่ยม จากละครเรื่อง เรือนร่มงิ้ว
 รางวัล Rakdaradotcom Award ครั้งที่ 2 สาขา นักแสดงสมทบหญิงยอดเยี่ยม จากละครเรื่อง ให้รักพิพากษา

 รางวัลที่เข้าชิง 
 รางวัล คมชัดลึก อวอร์ด ครั้งที่ 10 สาขานักแสดงหญิงยอดเยี่ยม จากละครเรื่อง มารยาริษยา
 รางวัล นาฏราช ครั้งที่ 4 สาขานักแสดงสมทบหญิงยอดเยี่ยม จากละครเรื่อง มารยาริษยา
 รางวัล ท็อปอวอร์ด 2012 สาขาดาราสมทบหญิงยอดเยี่ยม จากละครเรื่อง มารยาริษยา
 รางวัล พิฆเนศวร ครั้งที่ 2 ประจำปี 2556 สาขานักแสดงสมทบหญิงดีเด่น จากละครเรื่อง มารยาริษยา
 รางวัล โทรทัศน์ทองคำ ครั้งที่ 36 สาขาดาราสนับสนุนหญิงดีเด่น จากละครเรื่อง ให้รักพิพากษา
 รางวัล โทรทัศน์ทองคำ ครั้งที่ 36 สาขาดารานำหญิงดีเด่น จากละครเรื่อง ลวงฆ่าล่ารัก
 รางวัล นาฏราช ครั้งที่ 13 สาขานักแสดงนำหญิงยอดเยี่ยม จากละครเรื่อง ลวงฆ่าล่ารัก
 รางวัล รางวัล Rakdaradotcom Award ครั้งที่ 2 สาขา นักแสดงนำหญิงยอดเยี่ยม จากละครเรื่อง เรือนร่มงิ้ว